<classify> MFUKO wa Taifa wa Bima ya Afya NHIF na Mfuko wa Afya ya Jamii CHF, kwa pamoja inatoa huduma kwa watu milioni 17.656, sawa na asilimia 33 ya Watanzania wote.Takwimu hizo zimetolewa na Waziri wa Afya, Maendeleo ya Jamii, Jinsia, Wazee na Watoto, Ummy Mwalimu wakati akiwasilisha taarifa ya utekelezaji wa shughuli za mifuko hiyo kwenye Kamati ya Kudumu ya Bunge ya Huduma na Maendeleo ya Jamii mjini Dodoma.Pia, alisema idadi hiyo ya wanachama wanaopata huduma imefikiwa kutokana na kuongezeka wanachama kutoka 164,708 waliokuwa wameandikishwa mwaka 20012002 hadi 873,012 mwezi Septemba 2018.Pia idadi hiyo imefikiwa kutokana na kuongezeka kwa wanufaika kutoka 691,774 mwaka 20012002 hadi wanufaika milioni 4.150 sawa na asilimia 8 ya Watanzania wote, alisema Ummy.Ummy alisema ongezeko hilo, limetokana na kanuni na misingi inayotumika katika kuendesha utaratibu wa mfuko huo, ikiwemo uchangiaji wenye usawa kwa kuzingatia viwango vya mshahara, usawa katika kupata huduma na ushiriki wa serikali katika usimamizi kwa faida ya wanachama.Alisema katika kipindi hicho, CHF imeongeza kaya zilizojiunga, ambapo hadi Septemba mwaka huu, zimejiunga kaya milioni 2.2 ambazo zina wanufaika milioni 13.5, sawa na asilimia 25 ya Watanzania wote.Aidha, waziri huyo alisema pamoja na watu wengi kujiunga na mifuko hiyo, wanachama wengi ni watumishi wa sekta ya umma ambao wanafikia asilimia 67 ya wanachama.Alisema mfuko unaendelea kutoa elimu na kubuni vifurushi mbalimbali, vitakavyovutia wananchi wengi kujiunga na kufaidika. Mifuko hiyo itawawezesha wanachama wengi zaidi kujiunga hasa wa sekta isiyo rasmi na lengo ni kufikia asilimia 50 ya Watanzania ifikapo mwaka 2020.Mfuko umekamilisha uandaaji wa vifurushi vya michango na mafao kulingana na uwezo wa wananchi kulipia bima ya afya, suala hili lipo katika hatua za mwisho kabla ya kuanza kwa utekelezaji, alisema.Alisema mpango huo utamwezesha mwananchi kuchagua vifurushi vya aina mbalimbaliu vya huduma anayoitaka kwa utaratibu utakaojulikana kama JIPIMIE.Wanachama watalipa kidogo kidogo kwa utaratibu ujulikanao kama DUNDULIZA ambao tayari umeshakamilika.Mwenyekiti wa Kamati ya Kudumu ya Bunge ya Huduma na Maendeleo ya Jamii, Peter Serukamba alisema NHIF wanatakiwa kuweka mfumo wa kutoa huduma za bima ya afya kwa mashirika makubwa ya hapa nchini na yale ya nje.Aliwataka waweke utaratibu wa kuwauliza wananchama huduma zipi wangependa kuhudumiwa katika hospitali za hapa nchini hususan zile za binafsi. Hali hiyo itawawezesha kuongeza idadi ya wateja watakaohudumiwa na NHIF.Mkurugenzi Mkuu wa NHIF, Bernad Konga akijibu maswali ya wajumbe wa kamati hiyo, alisema NHIF imekubali kuboresha huduma zao.Alisema wapo tayari kuanza huduma za vifurushi za JIPIMIE mara moja ili wananchi waweze kupata huduma za afya kulingana na vipato vyao.Alisema hivi sasa wameajiri madaktari wapatao 18 na kuwaweka kwenye hospitali kubwa za Dar es Salaam, kutatua changamoto za wateja wa huduma za bima hiyo.Changamoto hizo ni za kunyanyapaliwa na kukagua fomu zinazojazwa na wataalamu wa hospitali hizo ili kupunguza malalamiko ya wateja wa huduma za NHIF. Aliahidi kuwa wataongeza hospitali zingine awamu inayofuata.  <topic>: KITAIFA 